stanford-oval/wikipedia huggingface dataset:
Uusi Sherlock
Aiheesta muualla

Kuvia tai muita tiedostoja aiheesta Uusi Sherlock Wikimedia Commonsissa
Sherlock Holmesin näyttelijä Benedict Cumberbatch toisen tuotantokauden kuvauksissa toukokuussa 2011.
Theodoros Metokhites

Theodoros Metokhites ojentaa kunnostetun Khoran kirkon Kristukselle. Osa kirkossa olevaa mosaiikkia.
Theodoros Metokhites (kreik. Θεόδωρος Μετοχίτης; 1270–1332) oli bysanttilainen filosofi ja Palaiologosten hovin virkamies.
Metokhiteen tunnetuimpia teoksia on Sēmeiōseis gnōmikai, joka koostuu 120 tutkielmasta. Ne käsittelevät hyvin moninaisia aiheita, kuten Platonin ja Aristoteleen ajattelua, psykologiaa ja sielun osien suhteita, sekä poliittista filosofiaa ja eri valtiomuotoja. Tutkielmiinsa Metokhites on saanut vaikutteita Plutarkhoksen esseistä (Moralia).
Metokhites kirjoitti myös johdannon Ptolemaioksen tähtitieteeseen; parafraaseja Aristoteleen luonnonfilofisista teoksista; runoutta, kuten heksametrimuotoisen runon Matematiikasta; sekä puheita, kuten puheen Kasvatuksesta.
Metokhites oli toisen hovissa toimineen filosofin Nikeforos Khumnoksen kilpailija. Tähtitieteilijä ja historioitsija Nikeforos Gregoras oli Metokhiteen oppilas ja intellektuaalinen perillinen.
Kirjallisuutta > Teosten laitokset

Bloch, D. (toim.): Theodore Metochites On Aristotle's De memoria. CIMAGL, 2005, 76. vsk, s. 3–30.
Bydén, B. (toim.): Theodore Metochites' Stoicheiosis Astronomike and the Study of Natural Philosophy and Mathematics in Early Palaiologan Byzantium.  Göteborg:  -, 2003.
Drossaart Lulofs, H. J. (toim.): Aristotelis de somno et vigilia liber adiectis vetribus translationibus et Theodori Metochitae commentario.  Leiden:  -, 1943.
Hult, K. (toim.): Theodore Metochites on Ancient Authors and Philosophy: Semeioseis gnomikai 1–26 & 71.  Göteborg:  -, 2002.
Polemis, I. A. (toim.): Theodoros Metochites, Ēthikos ē Peri paideias.  Athens:  Kanaki, 2002.
Polemis, I. A. (toim.): Theodoros Metochites, Peri tou mathēmatikou eidous tēs philosophias, kai malista peri tou harmonikou.  (Poiēma 10)  Amsterdam:  Adolf M. Hakkert, 2006.
Kirjallisuutta > Muuta kirjallisuutta

Beck, H.-G.: Theodoros Metochites: Die Krise des byzantinischen Weltbildes im 14. Jahrhundert.  Munich:  -, 1952.
Ševčenko, I.: La vie intellectuelle et politique à Byzance sous les premiers Paléologues: Études sur la polémique entre Théodore Métochite et Nicéphore Choumnos.  Brussels:  -, 1962.
Ševčenko, I.: "Theodore Metochites, the Chora, and the Intellectual Trends of His Time". Teoksessa Underwood, P. A. (toim.): The Kariye Djami, s. 17–91.  (Vol. 4. Studies in the Art of the Kariye Djami and its Intellectual Background)  London:  -, 1975.
Sébastien Loeb

| Sébastien Loeb |
| --- | --- |
 Loeb vuonna 2014.
Henkilötiedot
Syntynyt: 26. helmikuuta 1974 (ikä 50) Haguenau, Ranska
Kansalaisuus:   Ranska
WRC-ura
Aktiivivuodet:  1999–2013, 2015, 2018–2020, 2022
Nykyinen talli:  M-Sport Ford
Entiset tallit:  Citroën, Kronos, Hyundai
Kilpailuja:  184
Maailmanmestaruuksia:  9 (2004, 2005, 2006, 2007, 2008, 2009, 2010, 2011, 2012)
Voittoja:  80
Palkintosijoja:  120
Erikoiskoevoittoja:  935
MM-pisteitä:  1 776
Ensimmäinen kilpailu:  Katalonian ralli 1999
Ensimmäinen voitto:  Saksan ralli 2002
Viimeinen voitto:  Monte Carlo -ralli 2022
Viimeinen kilpailu:  Kreikan ralli 2022
Sijoitus kaudella 2022:  11. (35 p.)
Aiheesta muualla
www.sebastienloeb.com
Sébastien Loeb (s. 26. helmikuuta 1974 Haguenau, Ranska) on ranskalainen autourheilija. Hän on yhdeksänkertainen rallin maailmanmestari. Hän vei jokaisen maailmanmestaruuden rallin MM-sarjassa vuodesta 2004 lähtien vuoteen 2012 asti.
Rallin MM-sarjassa Loebilla on eniten maailmanmestaruuksia (9), osakilpailuvoittoja (80 voittoa), eniten peräkkäisiä voittoja (6) sekä eniten voittoja yhden kauden aikana (11). Ennen MM-sarjaa Loeb ajoi Citroen Saxo Kit Car Cupia Ranskassa, jonka hän voitti.
Koulutukseltaan Loeb on sähköasentaja. Loebin pitkäaikaisena kartanlukijana toimi Daniel Elena. Vuodesta 2022 lähtien hänen kartanlukijanaan toimii Isabelle Galmiche.
Vuonna 2012 Loeb perusti Sébastien Loeb Racing -nimisen kilpatallin.
Ura rallin MM-sarjassa

Loeb debytoi MM-sarjassa Katalonian rallissa 1999. Kaudella 2001 Loeb herätti huomiota voittamalla selkeästi uuden 1600-kuutioisten ryhmän, joka oli tarkoitettu nuorille lupauksille ja sitä ajettiin tiettyjen MM-rallien yhteydessä. Tuolloin sarjalla ei vielä ollut MM-arvoa, joten Loeb ei virallisesti ole rallin nuorten mestari vaikka voittikin vastaavan sarjan vuonna 2001. Hyvät otteet poikivat näyttöpaikan Sanremon ralliin, jossa Loeb oli Citroënin tehtaan WRC-autolla toinen, voittaen muun muassa Didier Auriolin. Ensimmäisen voittonsa hän ajoi seuraavana vuonna Saksan rallissa, ja sen lisäksi hän ajoi saman vuoden alussa toiseksi Monte Carlo -rallissa, jonka voitti Tommi Mäkinen Subarulla. Loeb oli nopein pikataipaleilla, mutta kisan jälkeen langetettu kahden minuutin aikasakko "laittomasta" renkaanvaihdosta nosti Mäkisen voittoon. Seuraavana kolmena vuonna oli Loebin vuoro juhlia "Monten" voittoa, ennen Colin McRaeta ja Carlos Sainzia. Pisteitä kaudella 2002 kertyi 18, ja ne riittivät 10. sijaan yhteispisteissä. Osasyy alhaiseen pistesaaliiseen oli se että Loebin talli Citroën ei tuolloin ajanut vielä täyttä MM-sarjaa.
Seuraavana vuonna eli 2003 Loeb oli vakiinnuttanut paikkansa MM-sarjan kärkijoukossa. Voittoon hän ajoi edellisvuoden malliin Saksassa ja tämän lisäksi Monte Carlossa sekä Italian Sanremon rallissa. Yhteispisteissä Loeb oli toinen 71 pisteellään ja hän hävisi mestaruuden tuolloin voittaneelle Subarun norjalaiselle Petter Solbergille vain yhdellä pisteellä.
Ura rallin MM-sarjassa > Loebin valtakausi

Vuoden 2004 Monte Carlo -rallista alkoi Sébastien Loebin valtakausi. Kauden avauskilpailun Monte Carlon jälkeen Loeb voitti kauden toisen kilpailun Ruotsin rallin kaikkien aikojen ensimmäisenä ei-pohjoismaalaisena kuljettajana. Kolmas kilpailu Meksikon ralli päättyi keskeytykseen, kuten myös kauden toiseksi viimeinen osakilpailu Katalonian ralli, mutta Loeb saavutti voitot Ruotsin ja Monte Carlon lisäksi ensimmäistä kertaa MM-ohjelmassa olleella Kyproksella ja kolmannen kerran peräkkäin Saksassa, keräten 118 pistettä toiseksi tulleen Petter Solbergin 82 pistettä vastaan.
Vuosi 2005 oli todellinen ennätysten vuosi. Loeb teki yhden kauden voittoennätyksen (10 MM-rallia: Monte Carlo, Uusi-Seelanti, Italia, Kypros, Turkki, Kreikka, Argentiina, Saksa, Korsika ja Katalonia) ja peräkkäisten voitettujen MM-rallien ennätyksen (6 kpl: Uusi-Seelanti, Italia, Kypros, Turkki, Kreikka ja Argentiina).
Kauden 2006 alussa Loeb jäi kahdessa ensimmäisessä kilpailussa (Monte Carlossa ja Ruotsissa) Marcus Grönholmin taakse toiseksi, mutta voitettuaan kauden viisi seuraavaa kilpailua, hän nousi neljän pisteen takaa-ajoasemasta 31 pisteen johtoon. Grönholm voitti seuraavan kilpailun Kreikassa ensimmäisenä suomalaisena sitten vuoden 1991, Loeb oli kuitenkin toinen, joten ero kutistui vain 29 pisteeseen. Saksan rallissa Loeb rikkoi jälleen yhden ennätyksen, hänestä tuli nimittäin eniten voittoja yhdessä rallissa peräkkäisinä vuosina ajanut kuljettaja, ja pysyi vieläkin ainoana, joka on onnistunut voittamaan Saksassa. Xavier Ponsin Loebin tallikaverina korvannut Daniel Sordo ajoi toiseksi vieden arvokkaita pisteitä kolmanneksi ajaneelta Grönholmilta, sekä tämän uudelta tallilta Fordilta, jonka ajajaksi Grönholm siirtyi Peugeot'n vetäydyttyä MM-sarjasta edellisen kauden päätteeksi. Saksan rallissa Loeb sivusi Carlos Sainzin kaikkien aikojen voittoennätystä ja sitä seuraavan kilpailun jälkeisessä Japanin rallissa hän otti ennätyksen yksin haltuunsa.
Syyskuun Kyproksen rallin jälkeen Loeb kaatui enduropyörällä ja mursi olkapäänsä joka vaati leikkaushoitoa. Tuossa vaiheessa MM-sarjaa oli jäljellä neljä rallia ja sarjassa toisena ollut Grönholm oli häntä 35 pistettä jäljessä. Grönholmilla olisi ollut mahdollisuus maailmanmestaruuteen jos Loeb olisi ollut pois kaikista lopuista ralleista ja Grönholm kerännyt vähintään 36 pistettä. Turkin rallin Grönholm voitti mutta Australiassa hän jäi viidenneksi ja ero Loebiin venähti saavuttamattomaan 21 pisteeseen ja Loeb varmisti kolmannen maailmanmestaruutensa. Loppujen lopuksi Loeb jätti kaikki neljä viimeistä rallia ajamatta.
Ura rallin MM-sarjassa > MM-rallikausi 2007

Loeb voitti kauden avauskisan vakuuttavasti uudella Citroën C4 WRC:llä ennen tallikaveriaan Daniel Sordoa. Ruotsin rallissa Loeb oli toinen, Marcus Grönholmin voittaessa. Norjan rallissa Loeb jäi pisteittä ajettuaan pariin otteeseen ulos. Mikko Hirvonen voitti kisan. Loeb teki ilmiömäisen hienoa jälkeä koko rallikautena 2007 ja kruunasi hienon kauden neljänteen perättäiseen maailmanmestaruuteen Walesin rallissa sijoituttuaan varmistellen kolmannelle sijalle.
Ura rallin MM-sarjassa > MM-rallikausi 2008

Loeb jatkoi Citroen-tallissa ja avasi kauden voitolla Monte Carlossa. Tämä oli Loebin uran viides Monte Carlon rallin voitto. Ruotsin rallissa Loeb keskeytti ulosajosta aiheutuneisiin moottorihuoliin, mutta palasi voittojen tielle kauden kolmannessa kisassa Meksikossa. Hän nappasi voitot myös Argentiinassa, Sardiniassa, Kreikassa, Suomessa, Saksassa, Uudessa-Seelannissa, Kataloniassa, Korsikalla ja Walesissa tehden jälleen yhden kauden voittoennätyksen.
Viidennen mestaruutensa Loeb varmisti kauden toiseksi viimeisessä kilpailussa Japanissa ajettuaan kolmanneksi. Hän teki rallihistoriaa voittamalla ennätyksellisen viidennen mestaruuden ja ohitti siten nelinkertaiset mestarit Juha Kankkusen ja Tommi Mäkisen.
Ura rallin MM-sarjassa > MM-rallikausi 2009

Loeb aloitti kauden ylivoimaisesti viidellä voitolla viidestä ensimmäisestä kilpailusta. Kauden poikkeuksellisesti aloittaneessa Irlannin rallissa Loeb ja Sordo ottivat ylivoimaisen kaksoisvoiton. Loeb voitti myös seuraavan Norjan rallin ensimmäisen kerran sekuntitaistossa Hirvosen kanssa. Myös kolmas Kyproksen ralli oli Loebin hallintaa onnistuneen rengasvalinnan siivittämänä ja hän otti jo historiallisen 50. MM-rallivoittonsa. Myös Portugalin ja Argentiinan rallit olivat Loebin hallintaa. Kauden keskivaiheilla Loebille osui muutama heikompi kilpailu ja Hirvonen nousi MM-sarjan kärkeen, mutta Loeb varmisti kuudennen perättäisen maailmanmestaruutensa voittamalla kauden kaksi viimeistä kilpailua Kataloniassa ja Walesissa. Hirvosen ja Loebin eroksi jäi lopulta vain yksi piste.
Loeb harkitsi pitkään ajavansa Formula 1 -kauden päätöskisassa Abu Dhabin GP:ssä Toro Rosson autolla rallikauden päättymisen jälkeen. Hän oli jo saanut luvan ajamiseen Citroen-tallilta, mutta päätti kuitenkin luopua ajatuksesta testaamisen vähyyden ja riskien takia. Hän ei myöskään olisi saanut FIA:lta kilpailuun osallistujilta vaadittavaa superlisenssiä. Myöhemmin Loeb ilmoitti että koko haave Formula 1:sistä on ohi.
Ura rallin MM-sarjassa > MM-rallikausi 2010

Loeb jatkoi mestaruusputkeaan myös vuonna 2010. Hän voitti kauden aikana Meksikon, Jordanian, Turkin, Bulgarian, Saksan, Ranskan, Katalonian ja Walesin MM-rallit, ja ajoi mestaruuteen. Kyseessä oli myös Loebin viimeinen mestaruus Citroën C4 WRC:llä, sillä sääntömuutosten myötä luokitukset muuttuivat seuraavalle kaudelle.
Ura rallin MM-sarjassa > MM-rallikausi 2011

Loeb voitti maailmanmestaruuden myös uudella autolla, Citroën DS3 WRC:llä. Kauden aikana Loeb voitti Meksikossa, Italiassa, Argentiinassa, Suomessa ja Kataloniassa. Loebin kautta väritti jännite uuden tallikaverin, Sebastien Ogierin välillä ja kauden päättyessä Ogier jätti Citroën-tallin Mikko Hirvosen siirtyessä tallin toiseksi kuskiksi vuodeksi 2012.
Ura rallin MM-sarjassa > MM-rallikausi 2012

Loeb jatkoi uraansa vielä kauden 2012 ja voitti ennätyksellisen yhdeksännen ja myös viimeisen maailmanmestaruutensa. Kauden lopulla Loeb ilmoitti kauden jäävän viimeiseksi täydeksi kaudekseen MM-sarjassa. Vuonna 2013 hän ajoi neljä kilpailua voittaen Monte Carlon ja Argentiinan kilpailut. Hän siirtyi rata-autoilun MM-sarjaan vuonna 2014.
Ura rallin MM-sarjassa > Monte Carlossa 2015

Loeb ajoi vain Monte Carlon rallin kaudella 2015 sijoittuen siellä kahdeksanneksi.
Ura rallin MM-sarjassa > Paluu MM-sarjaan 2018

Loeb ajoi kaudella 2018 rallin MM-sarjassa kolme kisaa (Meksiko, Korsika ja Katalonia) Citroenilla, joista hän voitti Katalonian rallin.
Ura rallin MM-sarjassa > MM-rallikaudet 2019 ja 2020

Loeb ajoi kaudella 2019 kuusi kisaa ja vuonna 2020 kaksi kisaa Hyundai Motorsportilla. Näiden kahden kauden parhaiksi tuloksiksi jäivät kaksi kolmatta sijaa Chilen rallissa 2019 ja Turkin rallissa 2020. Loeb ilmoitti kauden 2020 jälkeen jättävänsä Hyundain ja WRC-rallit ja siirtyvänsä ajamaan Dakar-rallia sekä uutta Extreme E -sarjaa.
Ura rallin MM-sarjassa > MM-rallikausi 2022

Loeb voitti kauden avausrallin Monacossa. Voiton myötä 47-vuotiaasta Loebista tuli kaikkien aikojen vanhin MM-rallin voittanut kuski. Loeb on osallistunut kaudella myös Portugalin, Kenian ja Kreikan MM-ralleihin. Kartanlukijana hänellä nähtiin kaudella Isabelle Galmiche.
Uusia projekteja 2013

Vuonna 2013 Loeb ajoi Citroënilla neljä MM-rallia. Hän voitti Monte Carlossa ja ajoi kakkoseksi Ruotsissa, mutta ilmoitti ajavansa myös Pikes Peak International Hill Climb -mäkikisaan poikkeuksellisesti Peugeot 208 T16:lla, joka oli varustettu mäkikisaa varten.  Loeb kilpaili myös McLaren MP4-12C GT3:lla FIA GT sarjassa Red Bullin ja Totalin sponsoroimana omaa nimeään kantavassa tallissa. Samana vuonna Loeb osallistui kahteen Porsche Supercup -sarjan kilpailuun Espanjan ja Monacon radoilla. Loeb ajoi kesäkuun lopulla Pikes Peakin kisan reitin läpi uudella ennätysajalla.
Ura vakioautojen MM-sarjassa

Vuonna 2014 Loeb siirtyi yhdessä Citroënin kanssa World Touring Car Championship -sarjaan. Tallikavereina hänellä ovat sarjan nelinkertainen maailmanmestari Yvan Muller ja argentiinalainen José María López.
Rallin MM-sarjan tulokset > Merkkipaalut

| Nro | Merkkipaalu | Ajetut rallit | Ralli |
| --- | --- | --- | --- |
| 1 | Ensimmäinen kilpailu | 2 | Katalonian ralli 1999 |
| 2 | Ensimmäiset MM-pisteet | 15 | Sanremon ralli 2001 |
| 3 | Ensimmäinen palkintosija | 15 | Sanremon ralli 2001 |
| 4 | Ensimmäinen voitto | 22 | Saksan ralli 2002 |
Rallin MM-sarjan tulokset > Voitot

2002: Saksa
2003: Monte Carlo, Saksa, Sanremo
2004: Monte Carlo, Ruotsi, Kypros, Turkki, Saksa, Australia
2005: Monte Carlo, Uusi-Seelanti, Sardinia, Kypros, Turkki, Akropolis, Argentiina, Saksa, Korsika, Katalonia
2006: Meksiko, Katalonia, Korsika, Argentiina, Sardinia, Saksa, Japani, Kypros
2007: Monte Carlo, Meksiko, Portugali, Argentiina, Saksa, Katalonia, Korsika, Irlanti
2008: Monte Carlo, Meksiko, Argentiina, Sardinia, Kreikka, Suomi, Saksa, Uusi-Seelanti, Katalonia, Korsika, Wales
2009: Irlanti, Norja, Kypros, Portugali, Argentiina, Katalonia, Wales
2010: Meksiko, Jordania, Turkki, Bulgaria, Saksa, Ranska, Katalonia, Wales
2011: Meksiko, Italia, Argentiina, Suomi, Katalonia
2012: Monte Carlo, Meksiko, Argentiina, Kreikka, Uusi-Seelanti, Suomi, Saksa, Ranska, Espanja
2013: Monte Carlo, Argentiina
2018: Espanja
2022: Monte Carlo
Rallin MM-sarjan tulokset > Ennätykset

Eniten peräkkäisiä maailmanmestaruuksia, 9
Eniten osakilpailuvoittoja, 80
Eniten voittoja samalla automerkillä, 79 (Citroën)
Eniten peräkkäisiä osakilpailuvoittoja, 6 (2005)
Eniten peräkkäisiä osakilpailuvoittoja samasta rallista, 8 (Saksan ralli 2002–2010)
Eniten osakilpailuvoittoja yhdellä kaudella, 11 (2008)
Eniten voittoja kauden alussa, 5 (2009)
Ensimmäinen (ja ainoa) yhden rallin kaikki erikoiskokeet voittanut kuljettaja (Korsikan ralli 2005)
Ensimmäinen ei-pohjoismaalainen Ruotsin rallin voittaja (2004)
Kaikkien aikojen paras voittoprosentti, 45,2 %
Lajin ainoa yhdeksänkertainen mestari
Eniten pohja-aikoja, 925
Vanhin osakilpailuvoittaja, 47-vuotias
Porsche Supercup -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2013 | Porsche AG | ESP 11 | MON 16 | GBR   | GER   | HUN   | BEL   | ITA   | ABU   | ABU   |  |  | 0 | NC |
| 2015 | Sébastien Loeb Racing | ESP   | MON   | AUT   | GBR   | HUN   | BEL 13 | BEL Kesk. | ITA   | ITA   | USA   | USA   | 0 | NC |
Aiheesta muualla

Virallinen sivusto
Rally Paradise, tilastoja Loebin urasta (Arkistoitu – Internet Archive)
Juwra.com - Sébastien Loebin tilastot
Rallin maailmanmestarit
Sebastien Loeb, Kronos Citroen, Neste Oil Rally Finland 2006
Sebastien Loeb, Citroën C4 WRC, Neste Oil Rally 2008
Thorgan Hazard

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Thorgan Ganael Francis Hazard
Syntymäaika: 29. maaliskuuta 1993 (ikä 31)
Syntymäpaikka: La Louvière, Belgia
Pelipaikka: vasen laitahyökkääjä
Pituus: 174 cm
Seura
Seura: RSC Anderlecht
Pelinumero: 10
Seurat
| Vuodet | Seura | O | (M) |
| 2011–2012 | Lens | 14 | (0) |
| 2012–2015 | Chelsea | 0 | (0) |
| 2012–2014 | → Waregem | 73 | (18) |
| 2014–2015 | → Mönchengladbach | 28 | (1) |
| 2015–2019 | Mönchengladbach | 119 | (30) |
| 2019–2023 | → Borussia Dortmund | 86 | (12) |
| 2023 | → PSV Eindhoven | 9 | (1) |
| 2023– | RSC Anderlecht |  |  |
Maajoukkue
| 2008 | Belgia U15 | 3 | (0) |
| 2008–2009 | Belgia U16 | 12 | (4) |
| 2009–2010 | Belgia U17 | 11 | (1) |
| 2010 | Belgia U18 | 1 | (0) |
| 2010–2012 | Belgia U19 | 24 | (10) |
| 2012–2014 | Belgia U21 | 11 | (1) |
| 2013– | Belgia | 47 | (9) |
 Seurajoukkueuran tilastot kattavat vain kansalliset sarjat, päivitetty 31. heinäkuuta 2023.  Maajoukkueuran tilastot päivitetty 31. heinäkuuta 2023.
| Mitalit> Maa:   Belgia.Miesten jalkapallo.MM-kilpailut  | Mitalit> Maa:   Belgia.Miesten jalkapallo.MM-kilpailut  | Mitalit> Maa:   Belgia.Miesten jalkapallo.MM-kilpailut  | Maa:   Belgia> Miesten jalkapallo. |
| --- | --- | --- | --- |
|  Pronssia | Venäjä 2018 | Jalkapallo |  |
Thorgan Ganael Francis Hazard (s. 29. maaliskuuta 1993 La Louvière, Belgia) on belgialainen jalkapalloilija, joka edustaa Belgian Pro Leaguessa pelaavaa Anderlechtia. Pelipaikaltaan hän on vasen laitahyökkääjä. Thorgan Hazardin veli on kuuluisa jalkapalloilija Eden Hazard, ja veljeksistä myös Kylian pelaa jalkapalloa.
Seurajoukkueura

Hazard siirtyi belgialaisesta AFC Tubize Jugendista ranskalaisen RC Lensin juniorijoukkueeseen 2007. Kaudella 2010–2011 hän pelasi seuran B-joukkueessa. Seuraavalla kaudella hän pelasi Lensin edustusjoukkueessa Ligue 2:ssa 14 ottelua. Kesällä 2012 hän siirtyi Chelsean organisaatioon. Seuraavat kaksi kautta hän pelasi lainalla belgialaisessa SV Zulte Waregemissa. Hän pelasi Jupiler Pro Leaguessa pudotuspelelit mukaan lukien 73 ottelua, joissa teki 18 maalia. Hän pelasi myös Mestarien liigan karsintoja ja Eurooppa-liigaa. Hänet valittiin Belgian liigan vuoden pelaajaksi 2013.
Hazard pelasi kauden 2014–2015 lainalla Bundesliigan Borussia Mönchengladbachissa. Seuraavana kesänä hän siirtyi saksalaisseuraan pysyvästi kahdeksan miljoonan euron siirtosummalla. Hän debytoi Mestarien liigassa kaudella 2015–2016. Hän pelasi Mönchengladbachissa kaikkiaan 147 bundesliigaottelua, ja teki niissä 31 maalia ja antoi 35 maalisyöttöä. Mestarien liigassa hän pelasi kahdeksan ottelua ja teki yhden maalin, Eurooppa-liigassa hän teki 11 ottelussaan kolme maalia.  Kauden 2018–2019 jälkeen hän siirtyi vuoteen 2024 ulottuvalla sopimuksella saksalaiseen Borussia Dortmundiin. Hän on pelannut Dortmundissa kauden 2022–2023 päättyessä 86 Bundesliigan ottelua, joissa hän on tehnyt 12 ja syöttänyt 17 maalia. Mestarien liigassa hän on pelannut 22 ottelua ja tehnyt kaksi maalia. Hän voitti Saksan Cupin vuonna 2021. Kevätkauden 2023 hän pelasi lainalla PSV Eindhovenissa. Pelaamissaan yhdeksässä Eredivisien ottelussa hän teki yhden maalin. PSV:n voittamassa Alankomaiden cupissa hän teki loppuottelussa maalin sekä varsinaisella peliajalla että rangaistuspotkukilpailussa.
Maajoukkueura

Hazard pelasi Belgian kaikissa ikäkausimaajoukkueissa 15-vuotiaista alkaen. Hän pelasi kaksi ottelua alle 19-vuotiaiden EM-kilpailuissa 2011. Belgian jalkapallomaajoukkuessa hän esiintyi ensimmäisen kerran pelattuaan kuusi minuuttia ottelussa Yhdysvaltoja vastaan toukokuussa 2013. Seuraavan maaottelunsa hän pelasi vasta marraskuussa 2016. Ensimmäisen arvokilpailujen karsintaottelunsa hän pelasi MM-karsintaottelussa Gibraltaria vastaan elokuussa 2017. Ensimmäisen maaottelumaalinsa hän teki MM-karsintaottelussa Kyprosta vastaan saman vuoden lokakuussa. Tämän jälkeen hän on maajoukkueessa tehnyt marraskuussa 2018 Kansojen liigan ottelussa Sveitsiä vastaan kaksi maalia, marraskuussa 2019 EM-karsintaottelussa Venäjää vastaan yhden maalin, maaliskuussa 2021 MM-karsintaottelussa Walesia vastaan yhden maalin, kesäkuussa 2021 ystävyysottelussa Kreikkaa vastaan yhden maalin, kesäkuussa 2021 EM-kilpailujen alkulohko-ottelussa Tanskaa ja neljännesvälieräottelussa Portugalia vastaan yhden maalin sekä marraskuussa 2021 MM-karsintaottelussa Viroa vastaan yhden maalin.
Hazard kuului Belgian pronssijoukkueeseen MM-kilpailuissa 2018. Hän pelasi kahdessa alkulohkon ottelussa: seitsemän minuuttia Tunisiaa ja koko ottelun Englantia vastaan. Vuonna 2021 järjestetyissä EM-kilpailuissa hän pelasi täyden ajan nekjässä ottelussa. MM-kilpailuissa 2022 hän pelasi kaksi ottelua.
Tiistain tanssi-ilta

Tiistain tanssi-ilta oli YleX:ssä tiistaisin kello 21.00 jälkeen lähetettävä radio-ohjelma, joka oli erikoistunut elektroniseen tanssimusiikkiin. Se sai alkunsa Radiomafiassa, ja sitä lähetettiin vuodesta 1998.
Ohjelma jakautui kolmeen tunnin mittaiseen osaan. Ensimmäistä osuutta juonsivat vuoroviikoin DJ:t OlliS ja Orion, jotka soittivat tanssimusiikin populaarimpaa laitaa. Toisesta osuudesta vastasi joka viikko Leena Lehtinen house- ja teknokattauksellaan. Kolmatta osuutta puolestaan juonsivat vuoroviikoin Jori Hulkkonen sekä DJ Infekto. Edellinen tarjoili diipimpää klubimusiikkia, jälkimmäisen keskittyessä "nyky-urbaaneihin" rytmeihin.
Ennen ohjelman nykyistä juontajakaartia Tiistain tanssi-illassa ovat olleet mukana omilla osioillaan muun muassa DJ Sasse, Dr. Bob Jones, DJ Dizzy, DJ Goose, Skillsters, Anonymous & Didier, DJ Erkko, Kalle Miettinen, DJ Orkidea sekä Gilles Peterson.
15. joulukuuta 2009 YleX ilmoitti vuoden 2010 uudistuksista, joiden mukaan Tiistain tanssi-iltaa ei enää kuulla. Tilalle tuli tunnin mittainen DJ-ohjelma maanantai-iltaan.
Aiheesta muualla

YleX: Tiistain tanssi-ilta
Radiomafia: Tiistain tanssi-ilta
Tii-Maria Romar

| Tii-Maria Romar> Henkilötiedot |
| --- | --- |
Syntynyt: 9. elokuuta 1986 (ikä 38) Mustasaari, Suomi
Uran tiedot
Pituus:  164 cm
Seura:  Vaasan Hiihtoklubi
Laji:  alppihiihto 
Maailmancup
Kaudet:  2006–2010
Tii-Maria Romar (s. 9. elokuuta 1986 Mustasaari) on suomalainen uransa lopettanut alppihiihtäjä. Hänen pikkuveljensä Andreas Romar on myös alppihiihtäjä.
Romar saavutti ensimmäiset maailmancup-pisteensä oltuaan 22. Levin pujottelukilpailussa marraskuussa 2008. Val d'Isèren MM-kilpailuissa 2009 hän sijoittui pujottelussa 35:nneksi. Nuorten MM-kilpailuissa hän on ollut parhaimmillaan yhdestoista alppiyhdistetyssä 2004. Euroopan cupissa hän on sijoittunut kerran toiseksi pujottelukilpailussa.
Romar on sijoittunut SM-kilpailuissa toiseksi suurpujottelussa, supersuurpujottelussa ja alppiyhdistetyssä 2009 ja kolmanneksi supersuurpujottelussa 2007. Hän opiskelee Ruotsissa urheilijoille räätälöityä ainekokonaisuutta nimeltä Ledarskap och coaching (johtajuus ja valmennus).
Romar lopetti uransa alppihiihtäjänä tammikuussa 2013.
Vuodesta 2014 lähtien Romar on toiminut Yhdysvaltain alppihiihtomaajoukkueen fysioterapeuttina.